Fagdeild félagsráðgjafa í sáttamiðlun heldur námstefnu föstudaginn 1. mars í samstarfi við Sýslumanninn á höfuðborgarsvæðinu en Valgerður er ein þeirra sem starfar fyrir Sýslumannsembættið sem sérfræðingur i málefnum barna og sem sáttamaður í forsjár - , lögheimilis - , umgengnis - , dagsektar - og aðfararmálum með það að markmiði að hjálpa foreldrum að gera samning um þá lausn mála sem er barni fyrir bestu . Valgerður segir flesta foreldra takast að leysa smám saman ágreining sem gjarnan fylgir skilnaði eða sambúðarslitum en margir leiti sér ráðgjafar varðandi börnin þegar að skilnaði kemur . „ Oft áttar fólk sig ekki á þeim aðstæðum sem upp kunna að koma þegar börnin eiga tvö heimili og stundum stjúpforeldra á þeim báðum . Það sem kallaðist gott foreldrasamstarf þegar foreldrar voru einhleypir getur skapað ágreining í nýju sambandi t.d. þegar ekki er átt samráð við stjúpforeldri um breytingar á umgengni . Deilur ekki endilega tengdar sambúðaslitum eða skilnaði Það er mjög mikilvægt að hafa í huga að lífið bæði hjá foreldrum og börnum tekur eðlilega breytingum sem geta haft áhrif á foreldrasamstarf með börn á tveimur eða fleiri heimilum . En samskipti við barnsföður eða -móður á hinu heimili barnsins er algengt ágreiningsefni í stjúpfjölskyldum . Það eru ákveðnar vísbendingar að stór hluti foreldra sem eiga mál inni hjá sýslumanni eru komnir í ný sambönd og deilur því ekki endilega í öllum tilvikum tengdar sambúðarslitum eða hjónaskilnaði . En þetta þarf að kanna miklu betur . Tölur frá sýslumanni sýna hinsvegar að þau mál sem þar eru til meðferðar varða á milli 600 til 650 börn á ári . “ Börnin eiga rétt á að tjá sig Valgerður segir að börn eigi rétt á að tjá sig samkvæmt barnalögum og barnasáttmála SÞ í þeim málum er þau varða í samræmi við aldur og þroska . og það er hluverk sáttamanna og eftir atvikum sérfræðinga í málefnum barna að ræða við þau . „ Á námstefnunni ætla ég að fara yfir hvað fram hefur komið í viðtölum við börnin og reynslu sérfræðinga og því er ekki um eiginlega rannsókn að ræða , en efnið gefur tilefni til að kanna málið frekar . “ Valgerður segir að rannsóknir sýna að að ágreiningur foreldra sé skaðlegur . Börn sem eiga foreldra í ágreiningi upplifi mörg hver mikla streitu sem fær oft litla athygli . „ Mörg hver reyna að skipta barnæsku sinni og fríum jafnt á milli foreldra – jafnvel sleppa að sinna tómstundum og hitta vini – af því þetta er „ pabba eða mömmu tími . “ Heilaþvegin börn eða börn með skoðanir Í umgengnisdeilum er ekki óalgengt að annað foreldrið , jafnvel bæði fullyrði að barninu sé innrætt neikvæð viðhorf til þess , það sé „ heilaþvegið “ og hafi þar af leiðandi engar skoðanir sjálft á aðstæðum sínum . Jafnvel fullyrt að það ljúgi fyrir svokallað tálmunarforeldri . Stundum eiga slíkar athugasemdir um mögulega tálmun rétt á sér en alls ekki í öllum tilvikum . Barn getur verið að bregðast við breyttum aðstæðum í lífi foreldra og þar með breyttum aðstæðum í lífi barnsins sjálfs . Nefna má til dæmis tilkomu nýs stjúpforeldris , flutningum , deilum á heimili , skorti á tíma og athygli foreldris eða óhóflegum þrýstingi að flytja til mömmu eða pabba . Það sjálft er að eldast og þroskast og stundum vantar aðstöðu hjá öðru foreldrinu til að taka á móti barninu . Það er vel þekkt að það hvernig barn tjáir sig tengist fjölmörgum þáttum eins aldri , þroska og tengslum . Af hverju ræðir barnið líðan sín ekki við þig ? Það er umhugsunarvert fyrir foreldra að velta því fyrir sér af hverju barn ræðir ekki við það um sína líðan á heimili þess , heldur feli það hinu foreldrinu að miðla upplýsingum sem falla stundum í misgóðan jarðveg . Jafnvel kjósa sum börn að segja ekki neitt til að „ rugga ekki bátnum “ og er það mjög einmanaleg staða fyrir barn . “ Námstefnan á föstudag er þverfagleg en frumkvæðið kemur frá fagdeild félagsráðgjafa í sáttamiðlun í samstarfi við sýslumanninn á höfuðborgarsvæðinu . „ Við erum fimm félagsráðgjafar með viðbótarmenntun á sviðinu sem sinnum sáttamiðlun og erum einnig sérfræðingar í málefnum barna hjá embættinu . Jafnframt eru sáttamenn í einkageiranum sem sinna þessum málaflokki sem og öðrum . Viðfangsefni fjölskyldsviðs eru í senn flókin og viðkvæm en tilgangur námsþingins er að heyra í okkar fremstu sérfræðingum á þeim sviðum sem koma inn á okkar borð , fá tækifæri til að læra , spyrja og miðla . “